જ્યારે વીરચંદ ગાંધીએ અમેરિકામાં થનારી વિશ્વ ધર્મ પરિષદ અંગે જાણ્યું ત્યારે અલબત્ત, જૈન ધર્મના પ્રતિનિધિને આમંત્રણ ન હોવા છતાં – તેઓ જૈન ધર્મ અનુયાયી ગ્રુપ વડે પ્રોત્સાહિત થઈ આ પરિષદમાં જવા તૈયાર થયા. પરિષદ ટાણે ભારતીય યુવાન વિવેકાનંદનો મેળાપ અને સાથે મળતા પરિષદમાં એકના બદલે બે પ્રતિનિધિઓ ધર્માખ્યાન આપવા તૈયાર થઈ ગયા. વીરચંદ ગાંધી તે વખતે સ્વામી વિવેકાનંદની જેમ જ માત્ર 29 વર્ષના થનગનતા ભારે ઉત્સાહી દેખાવડા પ્રતિભા-સંપન્ન યુવાન હતા. પરિષદના મંચ પર બીજા ધર્મના વયોવૃદ્ધ પ્રતિનિધિઓ સાથે આ નવલોહિયા ભારતીય યુવાન બેલડી એક આગવો જ પ્રભાવ પાડી રહી હતી.